open-index/open-wikipedia-markdown huggingface dataset:
Fechtavimasis 1912 m. vasaros olimpinėse žaidynėse

**[[Fechtavimasis]] 1912 m. vasaros olimpinėse žaidynėse** vyko penktą kartą olimpinių žaidynių istorijoje. į žaidynių olimpinę programą sugrąžinta vyrų rapyros rungtis. Vengrijos rinktinė pelnė daugiausiai medalių.

Prieš olimpinių žaidynių startą įsiplieskus nesutarimams tarp Prancūzijos ir Italijos fechtavimo federacijų dėl tarptautinių taisyklių Prancūzijos federacija iš žaidynių pasitraukė ir atstovų į Stokholmą nesiuntė. 1913 m. dėl šio nesutarimo įkurta Tarptautinė fechtavimo federacija.

## Dalyvavusios šalys
184 fechtuotajai iš 16 šalių dalyvavo olimpinėse žaidynėse:

* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Medalininkai

## Medalių lentelė

## Šaltiniai
* Olympedia svetainėje

## Nuorodos
* TOK svetainė
Gaston Alibert

**Gaston Alibert** (1878 m. vasario 22 d. – 1917 m. gruodžio 26 d.) – Prancūzijos fechtavimo sportininkas, olimpinis čempionas fechtavimo špagomis rungtyse.

## Biografija
Paryžiuje vykusiose 1900 m. vasaros olimpinėse žaidynėse prancūzas dalyvavo fechtavimo špagomis rungtyse. Vyrų varžybose Alibert užėmė 7-ą vietą.

1912 m. vasaros olimpinėse žaidynėse Alibert startavo savo antrose olimpinėse žaidynėse. Vyrų fechtavime špagomis prancūzas nugalėjo visus priešininkus ir tapo pirmuoju prancūzu pelniusiu auksą šioje rungtyje. Komandinėje špagų rungtyje kartu su Prancūzijos olimpine rinktine iškovotas aukso medalis.

## Nuorodos
* Olympedia svetainėje
Jenő Fuchs

**Jenő Fuchs** (1882 m. spalio 29 d. – 1955 m. kovo 14 d.) – Vengrijos fechtavimo sportininkas, olimpinis čempionas fechtavimo kardais rungtyse.

## Biografija
Londone vykusiose 1908 m. vasaros olimpinėse žaidynėse vengras dalyvavo fechtavimo kardais rungtyse. Sportininkas pelnė auksus individualioje ir komandinėje rungtyse.

1912 m. vasaros olimpinėse žaidynėse Fuchs startavo savo antrose olimpinėse žaidynėse. Vyrų fechtavime kardais vengras nugalėjo visus priešininkus ir apgynė čempiono titulą. Komandinėje kardų rungtyje kartu su Vengrijos olimpine rinktine iškovotas aukso medalis.

1920 m. vengras turėjo praleisti olimpines žaidynes, kadangi Vengrija nepakviesta į žaidynės dėl agresijos pasauliniame kare. 1924 m. Fuchs pateko į olimpinę rinktinę, bet pasitraukė ir užleido savo vietą jaunesniems komandos nariams.

Antrojo pasaulinio karo metu tarnavo kaip savanoris Vengrijos armijoje. Po karo suimtas ir nuteistas iki gyvos galvos.

## Nuorodos
* Olympedia svetainėje
Nedo Nadi

**Nedo Nadi** (1894 m. birželio 9 d. – 1940 m. sausio 29 d.) – Italijos fechtavimo sportininkas, daugkartinis olimpinis čempionas visose fechtavimo klasėse.

## Biografija
1912 m. vasaros olimpinėse žaidynėse Nadi dalyvavo fechtavimo varžybose. Vyrų kardo rungtyje italas liko penktoje vietoje. Vyrų fechtavime rapyromis Nadi nugalėjo visus priešininkus pirmą kartą tapo olimpiniu čempionu.

1920 m. vasaros olimpinėse žaidynėse Nedo Nadi dalyvavo penkiose rungtyse ir pelnė aukso medalius visose rungtyse - individualių rapyrų, individualių kardų, komandinių špagų, komandinių rapyrų ir komandinių kardų varžybose.

Vėliau dirbo fechtavimo mokytoju Pietų Amerikoje. Grįžęs į Italiją buvo Italijos fechtavimo federacijos prezidentas. Kovojo už Italiją Pirmajame pasauliniame kare.

## Nuorodos
* Olympedia svetainėje
Paul Anspach

**Paul Anspach** (1882 m. balandžio 1 d. – 1981 m. rugpjūčio 28 d.) – Belgijos fechtavimo sportininkas, olimpinis čempionas fechtavimo špagomis rungtyse. Tarptautinės fechtavimo federacijos prezidentas.

## Biografija
1908 m. vasaros olimpinėse žaidynėse Anspach dalyvavo fechtavimo varžybose. Vyrų kardo rungtyje belgas į finalinį etapą nepateko. Vyrų špagos rungtyje užimta penkta vieta, o komandinių špagų varžybose kartu su Belgijos nacionaline rinktine iškovoti bronzos medaliai.

1912 m. vasaros olimpinėse žaidynėse Anspach antrą kartą dalyvavo olimpinėse fechtavimo varžybose. Vyrų rapyros varžybose finalo nepasiekė. Individualios ir komandinės špagos rungtyse pelnyti aukso medaliai. Pirmasis Belgijos atstovas pelnęs individualios rungties aukso medalį.

1920 m. vasaros olimpinėse žaidynėse kartu su Belgijos rinktine iškovotas sidabras. 1924 m. vasaros olimpinėse žaidynėse kartu su Belgijos rinktine špagų rungtyje iškovotas antrasis sidabras.

Nuo 1932 m. iki 1950 m. tarptautinės fechtavimo federacijos prezidentas.

## Nuorodos
* Olympedia svetainėje
Helernas

**Helernas** arba **Alernas** (, *Alernus*) – archajiškosios romėnų religijos dievas. Tai antraeilė požemio pasaulio dievybė, be to, pupų, naudotų per gegužės mėnesį vykdavusią Lemūrijų šventę, dievas. 

Šventoji Helerno giraitė (*[[lucus]]*) buvo netoliese Tibro upės žiočių. Kiekvienų metų vasario 1 d. romėnų pontifikai šiai dievybei aukodavo aukas, būdavo paaukojamas juodas ožys. Tai viena iš priežasčių, kodėl manoma, jog Helernas buvo chtoninė dievybė: juodi gyvūnai būdavo aukojami tik požemio pasaulio dievams.

Turėjęs dukterį Karną. Tikėta, kad ji sergėjanti nuo vampyrų vaikų žarnas.

## Išnašos

## Šaltiniai
*Elsner, Jas'; Rutherford, Ian (2007). Pilgrimage in Graeco-Roman and Early Christian Antiquity: Seeing the Gods. Oxford: Oxford University Press. ISBN 9780191566752.
*Dutch Archaeological and Historical Society (1977). Talanta: Proceedings of the Dutch Archaeological and Historical Society (8-15 ed.). Wolters-Noordhoff. OCLC 1004669.
*Scullard, H.H. (1981). Festivals and ceremonies of the Roman Republic. Ithaca, N.Y.: Cornell University Press. ISBN 9780801414022.
*Frazer, James George (2012). The Golden Bough. Cambridge: Cambridge University Press. ISBN 9781108047319.
*Turcan, Robert; Nevill, Antonia (2001). The Gods of ancient Rome: religion in everyday life from archaic to imperial times. Hoboken: Taylor and Francis. ISBN 9781136058509.
Vengrijos ministras pirmininkas

**Vengrijos ministras pirmininkas** () – Vengrijos vyriausybės vadovas. Tiek ministras pirmininkas, tiek ministrų kabinetas už savo politiką ir veiksmus yra atskaitingi Vengrijos parlamentui (Nacionalinei asamblėjai), savo politinei partijai ir rinkėjams. Dabartinis Vengrijos ministras pirmininkas yra Fidesz partijos vadovas Viktoras Orbanas, pareigas einantis nuo 2010 m. gegužės 29 d.

Pagal Vengrijos Konstituciją, ministrą pirmininką iškelia Vengrijos prezidentas, o jį oficialiai išrenka Vengrijos parlamentas. Konstituciškai yra reikalaujama, kad prezidentas ministru pirmininku paskirtų politinės partijos, kuri turi absoliučią daugumą parlamente, vadovą. Jei nė viena partija neturi absoliučios daugumos, prezidentas privalo surengti susitikimą su partijų, esančių parlamente, vadovais ir paskirti asmenį, kuris, jo nuomone, yra tinkamiausias užimti ministro pirmininko postą. Tada premjerą oficialiai išrenka Nacionalinė asamblėja. Praktiškai, nutikus tokiai situacijai, ministru pirmininku dažniausiai yra paskiriamas partijos, turinčios daugiausiai mandatų parlamente, vadovas.

Pagal Vengrijos Konstituciją, ministras pirmininkas vadovauja vykdomajai valdžiai. Ministras pirmininkas išsirenka ministrų kabinetą ir turi išimtinę teisę juos paleisti.

## Istorija

### Vengrijos palatinas
**Palatinas** (, vėliau *palatinus (regni)*, , , vėliau *palatín / nádvorník*, ) buvo Vengrijos karalystėje po karaliaus aukščiausią postą užimantis žmogus, nuo pat Karalystės iškilimo iki 1848 m. vengrų revoliucijos.

Iš pradžių palatinas buvo karaliaus atstovas, vėliau – karaliaus vietininkas. Ankstyvaisiais karalystės amžiais jį skirdavo karalius, vėliau jis buvo renkamas Vengrijos karalystės vadovų suvažiavimuose. Habsburgams įsitvirtinus Vengrijoje, palatinas vėl buvo skiriamas karaliaus. Galiausiai postas tapo paveldimu, kuomet Imperatorius Pranciškus II palatinu paskyrė savo brolį Juozapą.

### Pareigų įkūrimas
1848 m. vengrų revoliucijos metu, revoliucionieriai norėjo įkurti nepriklausomą nuo Austrijos imperijos Vengrijos ministrų kabinetą.

1848 m. kovo 17 d. Vengrijos karalius Ferdinandas I pirmuoju Vengrijos ministru pirmininku paskyrė grafą Lajošą Batjanį. Vyriausybė tuomet buvo pavadinta *ministerija*, o ministerijos – *departamentais*. Tų pačių metų spalio 2 d. Batjanis atsistatydino, o jo pareigas perėmė Lajošas Košutas, kuris oficialiai ėjo krašto apsaugos komiteto pirmininko pareigas. Košuto valdymo metu nebuvo sudarytas ministrų kabinetas. 1849 m. balandį, kai vengrai iškovojo pergalę prieš Habsburgus, Košutas paskelbė Vengrijos nepriklausomybės deklaraciją. Tų pačių metų gegužės mėnesį, trečiuoju Vengrijos ministru pirmininku buvo paskirtas Bertalanas Semeris.

## Vengrijos Respublikos ministrai pirmininkai
Žemiau pateikiamas Vengrijos ministrų pirmininkų, ėjusių pareigas nuo 1989 m. iki dabar, sąrašas.

**Partijos**

## Šaltiniai
Imtynės 1912 m. vasaros olimpinėse žaidynėse

**[[Imtynės]] 1912 m. vasaros olimpinėse žaidynėse** vyko ketvirtą kartą olimpinių žaidynių istorijoje. Suomija laimėjo daugiausiai aukso medalių. Iš olimpinių žaidynių programos panaikintos laisvojo stiliaus imtynės.

Pussunkaus svorio kategorijos finalas po devynių valandų baigėsi lygiosioms. Abiems finalo dalyviams įteikti sidabro medaliai ir nugalėtojas nepaskelbtas.

## Dalyvavusios šalys
170 imtynininkų iš 18 šalių varžėsi 1912 m. olimpiadoje: 

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Medalininkai
### Graikų-romėnų

## Medalių lentelė

## Šaltiniai
* Olympedia svetainėje 

## Nuorodos
* TOK svetainė
Claes Johanson

**Claes Johanson** (1884 m. lapkričio 4 d. – 1949 m. kovo 9 d.) – Švedijos imtynininkas, olimpinis čempionas.

## Biografija
Nuo 1911 m. iki 1924 m. Johanson pelnė dešimt Švedijos nacionalinio čempiono titulų.

Stokholme vykusiose penktose moderniose 1912 m. vasaros olimpinėse žaidynėse švedas dalyvavo imtynių varžybose. Vidutinio svorio kategorijos švedas tapo olimpiniu čempionu. 1913 m. tapo Europos čempionato nugalėtoju. 1920 m. vasaros olimpinėse žaidynėse iškovojo antrąjį aukso medalį. 1924 m. vasaros olimpinėse žaidynėse užėmė 13-ą vietą.
1917 m. įkūrė sporto klubą „Göteburg AK“, kuriam vadovavo iki 1944 m.. 

Vėliau dirbo Švedijos lengvosios atletikos federacijoje ir Švedijos imtynių federacijoje.

## Nuorodos
* Olympedia svetainėje
Emil Väre

**Emil Väre** (1885 m. rugsėjo 28 d. – 1974 m. sausio 31 d.) – Suomijos imtynininkas, olimpinis čempionas, treneris.

## Biografija
1909 m. Väre pirmą kartą tapo Suomijos nacionaliniu čempionu.

Stokholme vykusiose penktose moderniose 1912 m. vasaros olimpinėse žaidynėse suomis dalyvavo imtynių varžybose. Lengvo svorio kategorijos Väre tapo olimpiniu čempionu. Tais pačiais metais tapo Europos čempionato nugalėtoju. 1920 m. vasaros olimpinėse žaidynėse iškovojo antrąjį aukso medalį.

Vėliau dirbo imtynių treneriu ir teisėju, Suomijos imtynių federacijos tarybos narys.

## Nuorodos
* Olympedia svetainėje
Yrjö Saarela

**Yrjö Saarela** (1884 m. liepos 13 d. – 1951 m. birželio 30 d.) – Suomijos imtynininkas, olimpinis čempionas.

## Biografija
1908 m. Saarela pirmą kartą tapo Suomijos nacionaliniu čempionu. 1908 m. vasaros olimpinėse žaidynėse pralaimėjo finale ir pelnė sidabro medalį. 1911 m. iškovotas pasaulio čempionato auksas.

Stokholme vykusiose penktose moderniose 1912 m. vasaros olimpinėse žaidynėse suomis dalyvavo imtynių varžybose. Sunkaus kategorijos Saarela tapo olimpiniu čempionu. 

## Nuorodos
* Olympedia svetainėje
Arensnufis

**Arensnufis** (egiptiečių k. *Iryhemesnefer*, *ỉrỉ-ḥms-nfr*, „gerasis draugas“) – dievas, garbintas Kušo karalystėje (Nubija). Pirmąkart paliudytas III a. pr. m. e. Musavarat as-Sufroje. Ptolemėjų laikais (305–30 m. pr. m. e.) šios dievybės kultas išplito į Egipto valdomą Nubijos dalį. Koks buvo šios dievybės vaidmuo mitologijoje, nežinoma. Arensufis vaizduotas liūto pavidalu, taip pat kaip žmogus su plunksnų vainiku ant galvos, kai kada – su ietimi.

Arensnufis garbintas Filuose, kur buvo vadinamas egiptiečių deivės Izidės „draugu“, bei Dendure. Egiptiečiai jį sutapatino su Anhuru ir Šu.

## Šaltiniai
Čiklana de la Frontera

**Čiklana** arba ***Čiklana de la Frontera*** () – miestas Ispanijos pietvakariuose, Andalūzijoje, Kadiso provincijoje, 20 km į pietryčius nuo Kadiso, prie Iro upės ir Šv. Petro (*Sancti Petri*) užutėkio šlapynių (Kadiso įlanka), priešais San Fernandą. Šalia eina Puerto Realio–Alchesiraso plentas. Plėtojama vyno gamyba (Čiklanos apylinkėse plyti vynuogynai), turizmas (8 km ilgio La Barosos smėlio paplūdimys). Apylinkėse kasama druska. Veikia tarptautinė teniso mokykla, miesto, Fransisko Monteso bulių kautynių muziejai.

Tarp Čiklanos ir San Fernando tyvuliuojančioje šlapynėje yra Šv. Petro sala su XVIII a. tvirtove (manoma, pastatyta senovinės Heraklio šventyklos vietoje). Taip pat Čiklanoje yra XVIII a. laikrodžio bokštas, XVI–XVIII a. bažnyčios. Yra apleistas Sankti Petrio žvejų kaimelis.

## Istorija
Vietovė gyvenama nuo priešistorių laikų. Dabartinį miestą įkūrė Alonsas Peresas de Gusmanas, 1303 m. įsiveržęs į maurų apleistas žemes. 1811 m. kovo 5 d. Čiklanos apylinkėse įvyko didelis Čiklanos mūšis tarp Napoleono Prancūzijos ir jungtinių britų-ispanų pajėgų. 1876 m. Čiklanai suteiktas miesto statusas.

## Šaltiniai
F1 2020

**F1 2020** – oficialus „Codemasters“ žaidimas, paremtas Formulės 1 ir Formulės 2 lenktynėmis (2020 m. sezonu). Tai yra dvylikta šio žanro „Codemasters“ dalis. Žaidimas išleistas 2020 m. liepos 10 d. Pirmą kartą žaidimas išleistas vos prasidėjus tikram Formulės 1 sezonui – dėl COVID-19 pandemijos sezonas buvo smarkiai pakoreguotas ir pirmosios sezono lenktynės Austrijoje vyko tik liepos 4 d.

## Galimybės žaidime
Pirmą kartą žaidimo serijoje atsirado naujas komandos valdymo režimas „My Team“. Šiame režime žaidėjas gali susikurti naują komandą, valdyti įvairius komandos formavimo aspektus, į komandą samdyti lenktynininką ir varžytis su kitomis 10 oficialių komandų. Sezono eigoje žaidėjas galės plėsti komandą, samdyti naujus komandos narius, kelti įvairių pastatų lygį.

Brangesnė žaidimo versija „Deluxe Schumacher Edition“ leidžia žaidėjui vairuoti septynis kartus pasaulio čempiono Michaelio Šumacherio bolidus, jo atvaizdą naudoti renkantis žaidėjo išvaizdą bei gauti kitas papildomas galimybes.

## Šaltiniai

## Nuorodos
* Oficiali svetainė
Tyrinėjimų kalnagūbris

**Tyrinėjimų kalnagūbris** () – kalnagūbris Rusijoje, Priepoliarės Urale. Ilgis apie 175 km. Aukštis iki 1895 m – Narodnajos kalnas (aukščiausia Uralo vieta). Sudaryti iš kristalinių skalūnų, kvarcito, klinčių, magminių uolienų. Šlaituose auga taigos retmiškiai, aukščiau – kalnų tundra, ledynai.

## Šaltiniai
Isyk Ata

**Isyk Ata** (, ) – kurortinė gyvenvietė Kirgizijos šiaurėje, Ču srityje, 78 km į pietryčius nuo Biškeko, Tianšanio (Kirgizijos kalnagūbrio) papėdėje, prie Isyk Atos upės. Trykšta karštosios versmės. Veikia sanatorijos, kur taikomos gydymo purvu procedūros. Yra mečetė.

## Istorija
Pirmosios gydyklos pradėjo kurtis XIX a. pab. Kurortinė gyvenvietė pradėjo kurtis 1931 m. (pastatyta sanatorija, poliklinika, valgykla, pirtis). 1957–1982 m. Isyk Atos kurortas plėtėsi.

## Šaltiniai
Kaarlo Koskelo

**Kaarlo Koskelo** (1888 m. balandžio 12 d. – 1953 m. gruodžio 21 d.) – Suomijos imtynininkas, olimpinis čempionas.

## Biografija
Stokholme vykusiose penktose moderniose 1912 m. vasaros olimpinėse žaidynėse suomis dalyvavo imtynių varžybose. Pirmą kartą olimpinių žaidynių istorijoje vykusiame puslengvio svorio kategorijos Koskelo tapo olimpiniu čempionu. 

1919 m. emigravo į JAV kur plėtojo savo verslą.

## Nuorodos
* Olympedia svetainėje
Istisu

**Istisu** () arba ***Džermadžuras*** () – gyvenvietė Azerbaidžane, Kalnų Karabache, Kelbečero rajone, Mažojo Kaukazo pašlaitėje, prie Tertero aukštupio. Veda kelias Kelbečeras–Jarmukas. Trykšta karštosios versmės, pilstomas mineralinis vanduo.

## Istorija
1928 m. prie Istisu versmių pradėjo kurtis gydyklos. TSRS laikais buvo balneologinis kalnų kurortas, turėjo miesto tipo gyvenvietės statusą. 1989 m. čia gyveno 830 žmonių. Karabacho karo metais apgriautas, vėliau atsikūrė.

## Šaltiniai
FK Jonušai

**Klaipėdos rajono futbolo klubas „Jonušai“** (arba ***FK VS-Jonušai, FK Jonušai***) – Lietuvos futbolo klubas iš Jonušų gyvenvietės, esančios Klaipėdos rajone.

## Istorija

Klubas buvo įkurtas 2015 m. vasarą, dalyvavo įvairiose Klaipėdos miesto ir apskrities pirmenybėse.

2018 m. žaidė Klaipėdos AFF organizuojamoje Mažųjų Miestelių Lygoje.

2019 m. žaidė Klaipėdos AFF 8x8 pirmenybėse bei XIX A. Fokino atminimo taurės turnyre. Lietuvos sporto draugijos (LSD) „Žalgiris“ sporto žaidynėse 6x6 futbolo varžybose, kuriose užėmė pirmąją vietą.

Klubas taip pat žaidžia futsalą. 2017–2020 m. žaidė Klaipėdos rajono futsal pirmenybėse. 2019 m. žaidė Klaipėdos miesto salės futbolo taurės varžybose.

2020 m. debiutavo LFF III lygoje, Klaipėdos zonoje. Liko šeštoje vietoje.

2021 m. kovas tęsė Trečioje lygoje, Klaipėdos zonoje. Iš aštuonių dalyvių užėmė penktą vietą.

2022 m. dalyvavo Klaipėdos III lygos pirmenybėse, užėmė 7 vietą tarp 8 komandų. Klaipėdos miesto 8x8 futbolo pirmenybėse, užėmė 8 vietą tarp 14 komandų

2023 m. dalyvavo Klaipėdos III lygos pirmenybėse, užėmė 6 vietą tarp 7 komandų. Klaipėdos miesto 8x8 futbolo pirmenybėse, užėmė 6 vietą tarp 10 komandų

## Sezonai

|}

## Spalvinė gama
**FK Jonušai** žaidžia mėlynos spalvos aprangomis. 

### Aprangų gamintojai
* **2017–18** ?
* **2021–** Joma
### Aprangos ir jų pokyčiai
;Sportinių aprangų gamos pokyčiai:
* Namuose žaidžia mėlynos spalvos aprangomis. 
* Marškinėliai mėlyni, šortai tamsiai mėlyni, o kojinės baltos arba tamsiai mėlynos.

## Sudėtis
; 2021 m.
* Gvidas Gnedojus, (vartininkas)
* Linas Kokanskas, (vartininkas)
* Arnas Dumbrauskas, (gynėjas)
* Ramūnas Ruibys, (gynėjas)
* Jogaila Šimkus, (gynėjas)
* Artūras Valatkevčius, (gynėjas)
* Simonas Alsys, (saugas)
* Arvydas Dapkus, (saugas)
* Laurynas Gedmintas, (saugas)
* Matas Ilginis, (saugas)
* Justas Skuodas, (saugas)
* Rokas Domarkas, (puolėjas)
* Artūras Kumpis, (puolėjas)
* Vilius Norvilas, (puolėjas)
* Neilas Srėbalius, (puolėjas)
* Osvaldas Bieliauskis, ?
* Mantas Lukas, ?
* Žygimantas Šakys, ?
* Ignas Tamašauskas, (saugas, puolėjas)

## Treneriai
* Rokas Vitkauskas, 2021 m.

## Salės futbolo varžybos
Salės futbolo komanda dalyvavo Klaipėdos miesto futsal varžybose.

## Šaltiniai

## Nuorodos
* Facebook paskyra
* KLFF apie klubą
Jamie Lee Curtis

**Jamie Lee Curtis** (g. 1958 m. lapkričio 22 d.) – JAV aktorė, oskaro laureatė. Labiausiai tapo žinoma atlikus Laurie Strode vaidmenį filme „Helovinas“ (1978). Dėl šio vaidmens Jamie Lee Curtis dažnai tituluojama *originaliąja [[Scream queen|klyksmo karaliene]]*.

## Biografija
Jamie Lee Curtis gimė aktorių šeimoje. Motina – Janet Leigh, labiausiai žinoma dėl vaidmens siaubo filme „Psichopatas“, tėvas – Tony Curtis, labiausiai žinomas dėl vaidmens filme „Džiaze tik merginos“.

1978 m. Jamie Lee Curtis debiutavo didelio pasisekimo sulaukusiam siaubo filme „Helovinas“. 1984 m. laimėjo Britų akademijos apdovanojimą už geriausią antro plano vaidmenį filme „Trading Places“.

2015 m. atliko pagrindinį vaidmenį didelio populiarumo sulaikusiame siaubo seriale „Klyksmo karalienės“. 2018 m., praėjus 40 metų nuo originalo išleidimo, Jamie Lee Curtis suvaidino savo debiutinio vaidmens pratęsime „Helovinas“ (2018).

## Šaltiniai

## Nuorodos
* IMDb profilis
Klyksmo karalienės

**„Klyksmo karalienės“** () – amerikiečių siaubo komedijos televizijos serialas, kurio autoriai ir prodiuseriai yra Ryan Murphy, Ian Brennan ir Brad Falchuk. 

2020 m. paskelbta, kad pradėtas kurti trečiasis serialo sezonas.

## Šaltiniai

## Nuorodos
* 
* Oficiali svetainė
Ryan Murphy

**Ryan Murphy** (g. 1965 m. lapkričio 9 d.) – JAV televizijos laidų kūrėjas, scenaristas ir režisierius. Žinomas už tokių televizijos laidų kūrybą kaip „Amerikietiška siaubo istorija“, „Klyksmo karalienės“, „Glee“, „Pose“, „Grožio peilis“ ir „9-1-1“. 2019 m. įtrauktas į Forbes įžymybių 100 sąrašą.

Iki 2020 m. Murphy buvo laimėjęs 28-is Primetime Emmy apdovanojimus.

## Filmografija
### Filmai

### Televizija

## Šaltiniai
Bevardis (Žeimiai)

**Bevardis** – nedidelis ežeras, esantis Jonavos rajone, Žeimių miestelyje, 0,3 km į vakarus nuo pagrindinės Kauno gatvės (kelio ) ties Žeimių bažnyčia. 

Ežeras telkšo nedidelėje dauboje, 1,3 km į šiaurę nuo Žeimio ežero. Bevardžio pietrytinė pakrantė priartėja prie Žeimių piliakalnio, kurio papėdėje pastatytas ąžuolinis stogastulpis. Priešingoje – šiaurės vakarų pusėje – restauruotame pastate įsikūrę miestelio bendruomenės namai (Blauzdžių g. 2A). Rytinėje pakrantėje (nuo bažnyčios pusės), įkalnėje, stovi sodybiniai namai, vakarinėje – praeina žvyruota Blauzdžių gatvelė, už kurios toliau driekiasi ūkio ir gamybos pastatų zona.

Bevardis ežeras ovalo, nukreipto šiaurės-pietų kryptimi, formos. Jo hidrologinis kodas – 12030532, ilgis – 170 m, plotis – 100 m, užima 1,3 ha plotą. Altitudė 71,0 m. Krantai neaukšti, vietomis apaugę medžiais. Vandens telkinys priklauso Lankesos upės baseinui.

## Šaltiniai

## Nuorodos

* Sąrašas:Jonavos rajono ežerai
* Bevardis žemėlapyje (maps.lt)
Huba

**Huba** arba **Chuba** (urartų k. D*ḫu-ba-a*) – deivė urartų mitologijoje, griaustinio ir karo dievo Teišebos sutuoktinė. Tai antroji pagal svarbą moteriškoji dievybė urartų panteone. Huritų panteone ją atitinka deivė Hebatė.

Kaip nurodoma urartų dantiraštiniuose tekstuose, deivei Hubai turėjo būti aukojama viena karvė ir viena avis.

## Šaltiniai
Mekšriukas

**Mekšriukas** arba **Babrukas** – ežeras Lietuvoje, Trakų rajone, 3,5 km į pietryčius nuo Aukštadvario, 0,16 km į šiaurės rytus nuo Aukštadvario tvenkinio. Ežero ilgis iš pietvakarių į šiaurės rytus – 0,35 km, plotis – iki 0,25 km. Altitudė 122,2 m. Šiaurinis ir vakarinis krantai žemi, pelkėti, rytinis ir pietinis – aukštoki ir sausi, apaugę medžiais ir krūmais. Iš vakarų ir pietų prieina Vilūnų miškas, rytinėje pakrantėje įsikūręs Nikronių kaimas. Šiaurėje išteka upeliukas link Aukštadvario tvenkinio (Verknės upės baseinas).

## Šaltiniai
Bevardis (reikšmės)

**Bevardis** ar **bevardė** – sąvoka, apibūdinanti objektą, neturintį vardo.

Vandens telkiniai (paprastai nežymūs ežerai, tvenkiniai, upės):

* Ežerai
** Bevardis (Žeimiai) – ežeras Jonavos rajone, Žeimių miestelyje
** Bevardis (Varnikų draustinis) – ežeras Trakų rajone, Varnikų draustinyje

Įvairūs:

* Bevardis (pirštas) – ketvirtasis pirštas nuo nykščio
* Bevardė giminė – vardažodžių gramatinė kategorija
* Bevardė žvaigždė – grupės Junior albumas
Sesaras (upė)

**Sesaras** () – upė šiaurės Kolumbijoje; Magdalenos dešinysis intakas. Prasideda Siera Nevada de Santa Martos kalnų masyve, teka į pietvakarius slėniu, skiriančiu Santa Martos ir Andų (Vakarų Kordiljeros) masyvus. Prateka pro La Gvachiros ir Sesaro departamentus. Įteka į didelę Sapatosos senvagę (šlapynę), kuri susilieja su Magdalena.

Didžiausi intakai: Garupalis, Arigvani (dešinieji), Sikartė, Kalenturitasas (kairieji).

Pagrindiniai miestai prie Sesaro: San Chuan de Sesaras, Valjeduparas.

## Šaltiniai
Sapatosa

**Sapatosa** () – šlapynė šiaurės Kolumbijoje, Sesaro ir Magdalenos departamentuose, Mompokso įduboje. Ji susidariusi Magdalenos žemupyje, ties santaka su Sesaro upe. Telkšo ~50 m virš jūros lygio. Ilgis iki 26 km, plotis iki 16 km.

Svarbi žvejybinė sritis.

## Šaltiniai
San Chorchė

**San Chorchė** ( 'Šv. Jurgis') gali reikšti:

* San Chorchė – upė Kolumbijoje;
* San Chorchė – miestelis Argentinoje, Santa Fė prov.;
* San Chorchė – miestelis Salvadore;
* San Chorchė – miestelis Gvatemaloje;
* San Chorchė – miestelis Hondūre;
* San Chorchė – miestelis Nikaragvoje;
* San Chorchė – miestelis Filipinuose, Samaro prov.;
* San Chorche Nučita – miestelis Meksikoje, Oachakoje;
* San Chorchė arba San Chordis – miestelis Ispanijoje, Valensijos reg.;
* San Chorchė – Asunsjono mikrorajonas;
* San Chorchės sala – Saliamono Salose, Isabelės prov.;
* San Chorchės įlanka – Atlanto įlanka prie Argentinos krantų.
Adaheli

**Adaheli** – dievybė Orinoko regiono tautų mitologijoje, Saulės personifikacija.

Pasakojama, kad Adaheli, susirūpinęs, jog Žemėje nėra žmonių, nužengęs iš dangaus. Netrukus iš Kaimano gimę žmonės. Šie žmonės buvę skirtingi: visos moterys – itin gražios, tačiau kai kurie vyrai – tokie bjaurūs, kad kiti negalėję į juos pažiūrėti. Tuomet žmonės atsiskyrę – bjaurieji patraukę į rytus, o likusieji – į vakarus. Drauge jie pasiėmę savo žmonas.

## Šaltiniai
San Chorchė (upė)

**San Chorchė** () – upė šiaurės Kolumbijoje; Magdalenos kairysis intakas. Prasideda Vakarų Kordiljeros šiauriame gale, Paramiljo nacionaliniame parke. Teka į šiaurės rytus San Cheronimo ir Ajapelio aukštumomis per Kordobos ir Bolivaro departamentus. Įteka į Magdalenos deltos kairiąją atšaką, į kurią įteka ir Kauka.

Didžiausias intakas – San Pedras.

Žemupyje slėnis pelkėtas, gausu senvagių (bendras jų plotas – 753 km²). 1971 m. upėje gyveno 85 žuvų rūšys.

Upę Šv. Jurgio garbei 1530 m. pavadino konkistadoras Alonsas de Heredija. Vietos gyventojai ją vadino Chegu ar Šegu (*Xegú, Jegú*).

## Šaltiniai
Didžioji Santa Martos šlapynė

**Didžioji Santa Martos šlapynė** () – didelis druskingo vandens telkinys Kolumbijos šiaurėje, Magdalenos departamente, į rytus nuo Magdalenos upės deltos, Salamankos salos (nerijos) atskirtas nuo Karibų jūros. Tai didžiausias vandens telkinys Kolumbijoje. Ilgis iki 32 km, plotis iki 29 km. Į šlapynę suteka įvairūs upeliai, Magdalenos deltos šakos, pakrantės pelkėtos, apaugusios mangrovėmis.

Didžioji Santa Martos šlapynė pasižymi didele bioįvairove – gausu vandens paukščių, žuvų, pakrantėse sutinkami jaguarai, pumos, tapyrai, pekariai. Dalis šlapynės saugoma Salamankos salos nacionaliniame parke.

## Šaltiniai
Šaudymas 1912 m. vasaros olimpinėse žaidynėse

**[[Sportinis šaudymas]] 1912 m. vasaros olimpinėse žaidynėse** vyko ketvirtą kartą olimpinių žaidynių istorijoje. Švedijos ir JAV rinktinės dominavo varžybose.

## Dalyvavusios šalys
284 šauliai iš 16 šalių startavo žaidynėse:
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Medalių lentelė

## Medalininkai

## Šaltiniai
* Olympedia svetainėje 

## Nuorodos
* TOK svetainė
Alfred Lane

**Alfred Lane** (1891 m. rugsėjo 26 d. – 1965 m. spalio 2 d.) – JAV sportinio šaudymo atstovas, olimpinis ir pasaulio čempionas. 

## Biografija
Stokholme vykusiose penktose moderniose 1912 m. vasaros olimpinėse žaidynėse amerikietis dalyvavo keturiose sportinio šaudymo rungtyse. Greitašaudos ir šaudymo iš pistoleto nuo 50 m atstumo laisvąją padėtimi finaluose Lane pelnė aukso medalius. Komandinėje pistoleto įskaitoje kartu su JAV nacionaline rinktine pelnytas trečiasis aukso medalis.

1913 m. pasaulio čempionate iškovojo sidabrą individualioje rungtyje ir auksą komandinėje įskaitoje.

1920 m. vasaros olimpinėse žaidynėse pelnė su aukso medaliu komandinėse rungtyse ir bronzą individualioje rungtyje. 1922 m. su JAV rinktine pelnė komandinę bronzą pasaulio čempionate.

## Nuorodos
* Olympedia svetainėje
James Graham

**James Graham** (1870 m. vasario 12 d. – 1950 m. vasario 18 d.) – JAV sportinio šaudymo atstovas, olimpinis čempionas. 

## Biografija
Stokholme vykusiose penktose moderniose 1912 m. vasaros olimpinėse žaidynėse amerikietis dalyvavo dviejose sportinio šaudymo rungtyse. Tranšeto varžybose Graham pataikė į 96 skrendančius taikinius ir tapo pirmuoju amerikiečiu, laimėjusiu olimpinę tranšeto rungtį. Komandinėje įskaitoje pelnė antrąjį aukso medalį.

## Nuorodos
* Olympedia svetainėje
Frederick Hird

**Frederick Hird** (1879 m. gruodžio 6 d. – 1952 m. rugsėjo 27 d.) – JAV sportinio šaudymo atstovas, olimpinis čempionas. 

## Biografija
Stokholme vykusiose penktose moderniose 1912 m. vasaros olimpinėse žaidynėse amerikietis dalyvavo septyniose sportinio šaudymo rungtyse. Sportinio šaudymo graižtviniu šautuvu gulomis nuo 50 m atstumo rungtyje Hird tapo pirmuoju istorijoje olimpiniu čempionu. Sportininkas pelnė dar du bronzos medalius komandinėse rungtyse.

1920 m. vasaros olimpinėse žaidynėse medalių nepelnė.

## Nuorodos
* Olympedia svetainėje
Adam Nevill

**Adamas Nevilas** (, taip pat *Adam LG Nevill*; g. 1969 m. balandžio 19 d. Birmingame, Anglijoje) – anglų rašytojas, siaubo literatūros atstovas, dalį savo knygų pasirašęs Lindsay Gordon slapyvardžiu. Išgarsėjo sukūręs romaną „Ritualas“, pagal kurį 2017 m. sukurtas to paties pavadinimo filmas. 

## Biografija

A. Nevilas gimė Birmingame (Anglijoje), dalį vaikystės praleido Naujojoje Zelandijoje. Tėvas jam dar vaikui skaitė Montague Rhodes James knygas apie vaiduoklius. Nuo to laiko Adamas įniko į mistinę literatūrą. Be M. R. James, tarp savo mokytojų rašytojas įvardija Arthur Machen ir Ramsey Campbell. 

Jau būdamas 20-ies pradėjo rimtai rašyti. Vėliau jis baigė rašymo kursus Šv. Andriaus universitete Škotijoje. Penkerius metus dirbo naktiniu sargu Londone – toks darbas suteikė rašytojui daug laisvo laiko, ir jis pradėjo kurti erotines istorijas, kad pagerintų savo kūrybinius įgūdžius. Taip gimė aštuoni erotiniai romanai, sukurti Lindsay Gordon vardu. Pirmasis A. Nevilo siaubo kūrinys datuojamas 2003 m.: jo apsakymas „Mother’s Milk“ pateko į Ramsey Campbell antologiją „Gathering the Bones“. Pirmąjį siaubo romaną „Banquet for the Damned“ leidykla „PS Publishing“ išleido 2004 m. po to, kai daugelis leidėjų trejus metus atsisakė jį spausdinti dėl priklausymo siaubo žanrui, kuris tuo metu nebuvo labai populiarus. 2008 m. debiutinis romanas buvo perspausdintas jau didelėje leidykloje „Virgin“. 2010 m. „Pan Macmillan“ išleido antrąjį jo siaubo romaną „Apartment 16“, pasirašytą tikruoju autoriaus vardu (vėliau slapyvardžio jis nebenaudojo).

## Bibliografija

Romanai

* Banquet for the Damned (2004)
* Apartment 16 (2010)
* The Ritual (2011)
* Last Days (2012)
* House of Small Shadows (2013)
* No One Gets Out Alive (2014)
* Lost Girl (2015)
* Under a Watchful Eye (2017)
* The Reddening (2019)

Apsakymų rinkiniai

* Some Will Not Sleep: Selected Horrors (2016)
* Cries from the Crypt: Selected Writings (2016)
* Before You Sleep: Three Terrors (2016)
* Hasty for the Dark: Selected Horrors (2017)

## Įvertinimas

* Augusto Derleto premijos už geriausius siaubo romanus: The Ritual (2012), Last Days (2013),  No One Gets Out Alive (2015)

## Šaltiniai

## Nuorodos

* Asmeninė svetainė
Tota

**Tota** () – ežeras Kolumbijoje, Bojakos departamente, 34 km į pietus nuo Sogamoso, ~200 km į šiaurės vakarus nuo Bogotos. Telkšo 3020 m aukštyje virš jūros lygio, Andų Rytų Kordiljeroje. Tai didžiausias Kolumbijos ežeras (neskaitant lagūnų ir šlapynių). Plotas 56 km², baseino plotas 140 km², gylis siekia 67 m. Vandens skaidrumas iki 12 m, rūgštingumas – 7,9–8,4 pH.

Kranto linija vingiuota, yra keletas salelių ir didelių pusiasalių. Pakrantėse yra paplūdimių (nors ežero vanduo įšyla tik iki 12 °C). Apyežerėse plėtojamas žemės ūkis (ypač, svogūnų auginimas).

1939 m. ežeras įžuvintas upėtakiais. Endeminės žuvų rūšys: *Pygidium bogotense, Grundulus bogotensis*.

## Šaltiniai
Ventuaris

**Ventuaris** () – upė pietų Venesueloje, Amazonės valstijoje; Orinoko dešinysis intakas. Prasideda Gvianos plokščiakalnyje, Parimos kalnuose, Venaču kalno papėdėje. Teka daugiausia į vakarus, pietvakarius. Žemupyje skaidosi į protakas.

Didžiausi intakai: Vivė, Manapiarė, Paru.

Tėkmė labai vandeninga (ypač nuo balandžio iki spalio). Vaga slenkstėta, laivuojama atskiruose ruožuose. Baseine yra aukso telkinių. Prie Ventuario ir jo intakų gyvena indėnai makiritariai, makai. Pagrindinės gyvenvietės prie upės – Jakurajus, Santa Barbara.

## Šaltiniai
Tomas (Orinokas)

**Tomas** () – upė rytų Kolumbijoje, Metos ir Vičados departamentuose, Metos ir Vičados tarpupyje; Orinoko kairysis intakas. Teka į šiaurės rytus, rytus Ljanoso lygumomis, vaga labai vingiuota.

Didžiausias intakas – Elvita (kairysis).

Tomo žemupys patenka į El Tuparo nacionalinį parką.

## Šaltiniai
Tomas (reikšmės)

**Tomas** gali reikšti:
* Tomas – hebrajiškos kilmės vardas;
* Tomas – tokios pat kilmės pavardė;
* tomas – knygų serijos dalis (viena jos knyga);
* tomas – Etiopijos tautų muzikos instrumentas;
* Tomas (*Tomo*) – upė Kolumbijoje;
* Tomas (*Thomm*) – miestelis Vokietijoje;
* Tomo kalnas (*Mount Tom*) – kalnas JAV, Kalifornijoje;
* Tomo sala, Tomogašima – sala Japonijoje;
* Šv. Tomo sala – Bulgarijos salelė;
* Sent Tomas – sala JAV Mergelių salose.
Sinarukas

**Sinarukas** () – upė Kolumbijoje ir Venesueloje; Orinoko kairysis intakas. Prasideda Kolumbijoje, Araukos departamente. Teka į rytus Ljanoso lygumomis daugiausia Venesuelos (Apūrės valstijos) teritorija. Įteka į Orinoką į šiaurę nuo Santa Marija del Orinoko.

Žemupys patenka į San Lusardo nacionalinį parką. Upės baseine gyvena indėnai jarurai.

## Šaltiniai
Tenisas 1912 m. vasaros olimpinėse žaidynėse

**[[Tenisas]] 1912 m. vasaros olimpinėse žaidynėse** vyko penktą kartą olimpinių žaidynių istorijoje. Žaidynėse vykdytos atskiro lauko ir uždarų patalpų rungtys.

## Dalyvavusios šalys
82 tenisininkų iš 14 šalių startavo olimpinėse žaidynėse:

*  (vyrai:1 moterys:0)
*  (vyrai:3 moterys:0)
*  (vyrai:8 moterys:0)
*  (vyrai:9 moterys:1)
*  (vyrai:5 moterys:1)
*  (vyrai:6 moterys:1)
*  (vyrai:8 moterys:3)
*  (vyrai:6 moterys:0)
*  (vyrai:1 moterys:0)
*  (vyrai:6 moterys:1)
*  (vyrai:2 moterys:0)
*  (vyrai:3 moterys:0)
*  (vyrai:10 moterys:6)
*  (vyrai:1 moterys:0)

## Medalininkai
### Lauko

### Salės

## Medalių lentelė

## Šaltiniai
* Olympedia svetainėje 

## Nuorodos
* TOK svetainė
Charles Winslow

**Charles Winslow** (1888 m. rugpjūčio 1 d. – 1963 m. rugsėjo 15 d.) – Pietų Afrikos Respublikos tenisininkas, olimpinis čempionas. Pirmasis Afrikos atstovas, laimėjęs olimpinį teniso turnyrą.

## Biografija
Stokholme vykusiose penktosiose moderniose 1912 m. vasaros olimpinėse žaidynėse PAR atstovas dalyvavo teniso varžybose. Vyrų lauko vienetų finale Winslow nugalėjo savo bendratautį Harold Kitson ir pelnė pirmąjį šalies teniso aukso medalį. Dvejetų varžybose poroje su Harold Kitson pasiekė finalą, kuriame nugalėjo Austrijos atstovus Felix Pipes ir Arthur Zborzil bei pelnė antrąjį aukso medalį. 

1920 m. vasaros olimpinėse žaidynėse vyrų vienetų varžybose pasiekė pusfinalį, bet pralaimėjo japonui Ichiya Kumagae. Bronziniame finale nugalėjo britą Noel Turnbull ir pelnė bronzos medalį.

## Nuorodos
* Olympedia svetainėje
Vičada (upė)

**Vičada** () – upė rytų Kolumbijoje (Metos ir Vičados departamentuose); Orinoko kairysis intakas. Prasideda susiliejus Planaso ir Tiljavos upėms Puerto Gaitano savivaldybėje. Teka į rytus Ljanoso lygumomis. Vaga labai vingiuoja.

Didžiausias intakas: Mukas.

Pagrindinė gyvenvietė prie upės – San Chosė de Okunė. Prie Vičados upės aptikta geologinė Vičados struktūra.

## Šaltiniai
Keturbriaunė ožkarožė

**Keturbriaunė ožkarožė** (*Epilobium tetragonum*) – nakvišinių (*Onagraceae*) šeimos daugiametis žolinis augalas, priklausantis ožkarožių genčiai.

Stiebas status, šakotas, lygus (beplaukis) užauga nuo 30 iki 80 cm. Žiedai su 4 vainiklapiais rausvi, šviesiai violetiniai. Žiedlapiai mažyčiai – 5-7 mm. Lapai lancetiški, siauri, pjūkliški 3-8 cm ilgio ir 0,5–2,5 cm pločio, išsidėstę pražangiai. Augalas savidulkis.

## Išnašos
Harold Kitson

**Harold Kitson** (1874 m. birželio 17 d. – 1951 m. lapkričio 30 d.) – Pietų Afrikos Respublikos tenisininkas, olimpinis čempionas.

## Biografija
Nuo 1905 m. iki 1913 m. Kitson pelnė keturis Pietų Afrikos Respublikos nacionalinio čempiono titulus.

1908 m. vasaros olimpinėse žaidynėse vyrų vienetų varžybose užėmė 16-ą vietą, o dvejetų varžybose užimta 4-a vieta.

Stokholme vykusiose penktosiose moderniose 1912 m. vasaros olimpinėse žaidynėse PAR atstovas dalyvavo teniso varžybose. Vyrų lauko vienetų finale Kitson pralaimėjo bendrataučiui Charles Winslow ir pelnė sidabro medalį. Dvejetų varžybose poroje su Charles Winslow pasiekė finalą, kuriame nugalėjo Austrijos atstovus Felix Pipes ir Arthur Zborzil bei pelnė aukso medalį. 

## Nuorodos
* Olympedia svetainėje
Marguerite Broquedis

**Marguerite Broquedis** (1893 m. balandžio 17 d. – 1983 m. balandžio 23 d.) – Prancūzijos tenisininkė, olimpinė čempionė.

## Biografija
Stokholme vykusiose penktosiose moderniose 1912 m. vasaros olimpinėse žaidynėse prancūzė dalyvavo teniso varžybose. Moterų lauko vienetų finale Broquedis nugalėjo vokietę Dorothea Köring ir pelnė aukso medalį. Mišrių dvejetų varžybose poroje su Albert Canet pelnė bronzos medalį.

Nuo 1914 m. iki 1919 m. Broquedis pelnė visus Prancūzijos atviro teniso čempionato moterų vienetų titulus.

1920 m. vasaros olimpinėse žaidynėse moterų vienetų ir mišrių dvejetų varžybose medalių nepelnė. 1927 m. laimėjo Prancūzijos atviro teniso čempionato mišrių dvejetų varžybas.

## Nuorodos
* Olympedia svetainėje
Plaukimas 1912 m. vasaros olimpinėse žaidynėse

**[[Plaukimas]] 1912 m. vasaros olimpinėse žaidynėse** vyko penktą kartą olimpinių žaidynių istorijoje. Žaidynėse pirmą kartą vyko moterų varžybos.

## Dalyvavusios šalis
120  plaukikai iš 17 šalių varžėsi 1912 m. olimpinėse žaidynėse:

*  (vyrai:7 moterys:2)
*  (vyrai:3 moterys:5)
*  (vyrai:4 moterys:1)
*  (vyrai:1 moterys:0)
*  (vyrai:1 moterys:0)
*  (vyrai:4 moterys:2)
*  (vyrai:3 moterys:0)
*  (vyrai:13 moterys:4)
*  (vyrai:12 moterys:6)
*  (vyrai:1 moterys:0)
*  (vyrai:8 moterys:0)
*  (vyrai:2 moterys:0)
*  (vyrai:4 moterys:1)
*  (vyrai:4 moterys:0)
*  (vyrai:1 moterys:0)
*  (vyrai:18 moterys:6)
*  (vyrai:7 moterys:0)

## Medalininkai
### Vyrai

### Moterys

## Medalių lentelė

## Šaltiniai
* Olympedia svetainėje

## Nuorodos
* TOK svetainė
Fanny Durack

**Fanny Durack** (1889 m. spalio 27 d. – 1956 m. kovo 20 d.) – Australijos plaukikė, olimpinė čempionė. 1912 m. tapo pirmąja moterimi, pelniusia plaukimo individualios rungties olimpinį aukso medalį. 

## Biografija
1906 m. pirmą kartą tapo Australijos nacionaline čempione. 

Stokholme vykusiose penktosiose moderniose 1912 m. vasaros olimpinėse žaidynėse Durack dalyvavo plaukimo varžybose ir atstovavo Australazijos rinktinei. Moterų plaukimo 100 m laisvuoju stiliumi rungtyje sportininkė distanciją įveikė per 1:19.8 s ir pasiekė naują pasaulio rekordą. Durack tapo pirmąja šios rungties olimpine čempione.

## Nuorodos
* Olympedia svetainėje
Cecil Healy

**Cecil Healy** (1881 m. lapkričio 28 d. – 1918 m. rugpjūčio 29 d.) – Australijos plaukikas, olimpinis čempionas. 

## Biografija
1905 m. pirmą kartą tapo Australijos nacionaliniu čempionu. 

Stokholme vykusiose penktosiose moderniose 1912 m. vasaros olimpinėse žaidynėse Healy dalyvavo plaukimo varžybose ir atstovavo Australazijos rinktinei. Vyrų 400 m laisvuoju stiliumi užimta ketvirta vieta. Vyrų 100 m distancijos laisvuoju stiliumi rungtyje užimta antroji vieta. Vyrų 200 m laisvo stiliaus estafetėje kartu su Australazijos rinktine pagerino pasaulio rekordą ir iškovojo aukso medalius.

## Nuorodos
* Olympedia svetainėje
Barg

**Barg** – dievas Kaukazo tautų (lakų, avarų, lezginų, darginų) mitologijoje, Saulės personifikacija. Avarai šią dievybę vadino Bak, lezginai – Rag, o darginai – Berchi. Rutulų mitologijoje Saulės dievybė Virig buvo moteriškosios lyties, o Mėnulio dievybė Vaz – vyriškosios.

Kai kuriuose mituose nurodoma, kad Barg – Mėnulio deivės Barz mylimasis, kituose laikomas jos broliu.

Įsivaizduotas kaip gražus jaunuolis, nuo kurio sklinda akinanti šviesa. Buvo tikima, kad pakyląs iš jūros ir į ją panyrąs. Barg prarijusi jūrų pabaisa Kurtma, tačiau jį išgelbėjęs ir sugrąžinęs dangun dievas Zal.

## Šaltiniai
Lengvoji atletika 1912 m. vasaros olimpinėse žaidynėse

**[[Lengvoji atletika]] 1912 m. vasaros olimpinėse žaidynėse** vyko penktą kartą olimpinių žaidynių istorijoje. JAV rinktinė laimėjo daugiausiai medalių. Olimpiadoje vyko tik vyrų varžybos.

## Medalininkai

## Šaltiniai
* Olympedia svetainėje 

## Nuorodos
* TOK svetainė
Šiuolaikinė penkiakovė 1920 m. vasaros olimpinėse žaidynėse

**[[Šiuolaikinė penkiakovė]] 1920 m. vasaros olimpinėse žaidynėse** vyko antrą kartą olimpinių žaidynių istorijoje. Švedija laimėjo visus medalius.

## Dalyvavusios šalys
23 penkiakovininkai iš 8 šalių startavo olimpinėse žaidynėse:

* 
* 
* 
* 
* 
* 
* 
* 

## Medalininkai

## Medalių lentelė

## Šaltiniai
* Olympedia svetainėje 

## Nuorodos
* TOK svetainė
Heinrich Schomburgk

**Heinrich Schomburgk** (1885 m. liepos 30 d. – 1965 m. kovo 29 d.) – Vokietijos tenisininkas, olimpinis čempionas.

## Biografija
1908 m. vasaros olimpinėse žaidynėse vyrų vienetų ir dvejetų rungtyse medalių nepelnė.

Stokholme vykusiose penktosiose moderniose 1912 m. vasaros olimpinėse žaidynėse vokietis dalyvavo teniso varžybose. Vyrų dvejetų ir vienetų varžybose užimtos devintos vietos. Mišrių dvejetų varžybose poroje su Dorothea Köring pasiekė finalą, kuriame nugalėjo Švedijos porą Sigrid Fick ir Gunnar Setterwall, bei pelnė aukso medalius.

1913 m. Vokietijos nacionalinis vienetų čempionas.

## Nuorodos
* Olympedia svetainėje
Dorothea Köring

**Dorothea Köring** (1880 m. liepos 11 d. – 1945 m. vasario 13 d.) – Vokietijos tenisininkė, olimpinė čempionė.

## Biografija
Stokholme vykusiose penktosiose moderniose 1912 m. vasaros olimpinėse žaidynėse vokietė dalyvavo teniso varžybose. Moterų lauko vienetų finale Köring pralaimėjo prancūzei Marguerite Broquedis ir pelnė sidabro medalį. Mišrių dvejetų varžybose poroje su Heinrich Schomburgk pasiekė finalą, kuriame nugalėjo Švedijos porą Sigrid Fick ir Gunnar Setterwall, bei pelnė aukso medalius.

1912 m. ir 1913 m. Vokietijos nacionalinė čempionė.

## Nuorodos
* Olympedia svetainėje
Gustaf Dyrssen

**Gustaf Dyrssen** (g. 1891 m. lapkričio 24 d. – m. 1981 m. gegužės 31 d.) – Švedijos karininkas ir šiuolaikinės penkiakovės sportininkas, olimpinis čempionas. Tarptautinės šiuolaikinės penkiakovės sąjungos prezidentas.

## Biografija
1914 m. Dyrssen pirmą kartą tapo Švedijos šiuolaikinės penkiakovės čempionu.

Antverpene vykusiose šeštose moderniose 1920 m. vasaros olimpinėse žaidynėse Dyrssen dalyvavo antrą kartą vykusiose šiuolaikinės penkiakovės varžybose. Šaudymo rungtyje švedas buvo antras, plaukime liko 6-as, fechtavime ir bėgime buvo antras, o jodinėjimo varžybose užėmė šeštą vietą. Susumavus visų rungčių taškus paaiškėjo, jog švedas tapo antruoju istorijoje šiuolaikinės penkiakovės olimpiniu čempionu.

1924 m. vasaros olimpinėse žaidynėse dalyvavo šiuolaikinės penkiakovės ir fechtavimo varžybose. Penkiakovės rungtyje Dyrssen nusileido tik bendrataučiui Bo Lindman ir pelnė sidabro medalį. Komandiniame fechtavime špagomis medalių nepelnė.

1927 m. Dyrssen pirmą kartą tapo Švedijos fechtavimo špagomis čempionu. Nuo 1936 m. iki 1940 m. Švedijos fechtavimo federacijos prezidentas.

1928 m. vasaros olimpinėse žaidynėse dalyvavo fechtavimo varžybose, bet medalių neiškovojo. 1936 m. vasaros olimpinėse žaidynėse dalyvavo individualioje ir komandinėje fechtavimo špagomis varžybose. Komandinėje rungtyje iškovotas sidabro medalis.

Nuo 1948 m. iki 1960 m. ėjo Tarptautinės šiuolaikinės penkiakovės sąjungos prezidento pareigas. Nuo 1952 m. iki 1970 m. Tarptautinio olimpinio komiteto narys.

1957 m. gavo Švedijos karinių pajėgų generolo leitenanto rangą.

## Nuorodos
* Olympedia svetainėje
Hadijai

**Hadijai** (ሀዲያ = *Hadiya, Hadiyya*) – Etiopijos tauta, kalbanti hadijų kalba. Hadijos sultonato gyventojai priklausė įvairioms tautoms, bet jie dažnai vadinami hadijais. Dabar istoriniai hadijai priklauso skirtingoms tautoms ir kultūroms. Lemai, sorai, šašugai ir badavachai išsaugojo bendrą hadijų kalbą, o libidai, kvabinai, alabai ir siltai dabar kalba savitomis kalbomis, kurios skiriasi nuo hadijų.

Hadijų tauta padalinta į 16 klanų, kurių kiekvienas atseka savo kilmę iki vieno vyriškos lyties protėvio. Klanai neapriboti geografine vieta. Jie gyvena vienas šalia kito. Kai kurie klanai turi vadus, kiti ne. Bet kuriuo atveju reali valdžia priklauso vyresniųjų tarybai. Kiekvienas klanas išrenka atstovą į vyriausiąją tautos tarybą. Ta taryba išrenka visos tautos atstovą.

2007 m. per Etiopijos surašymą 1 269 382 žmonės (1,5 % Etiopijos gyventojų) teigė esą hadijais. 150 087 iš jų gyveno miestuose. Pietinių Tautų, Tautybių ir Žmonių regione gyvena 93,9 % visų hadijų.

## Išnašos
Edvardas Huten-Čapskis

**Edvardas Huten-Čapskis** (; 1819 m. gegužės 29 d., Zapolė, Slucko pavietas, Rusijos imperija  – 1888 m. sausio 27 d.,  Naruševičių kaime, netoli Liachavičų, Rusijos imperija) – visuomenės veikėjas, 1863 m. sukilimo dalyvis.

## Biografija

Edvardas Huten-Čapskis gimė 1819 m. gegužės 29 d. Zapolėje, Slucko paviete. Napoleono  karo dalyvio, „Virtuti Militari“ ir Garbingojo legiono ordinų kavalieriaus Stanislovo Huten-Čapskio ir jo žmonos Sofijos šeimoje. 

Iš pradžių E.Čapskis mokėsi pijorų mokykloje Varšuvoje, vėliau tęsė studijas Berlyne. Teisės studijas baigė Charkovo universitete. Nuo 1842 m. E.Čapskis dirbo valstybės tarnyboje, Lenkijos Karalystės sekretoriate Sankt Peterburge. Po tėvo mirties jis paliko tarnybą ir išvyko į užsienį.

Apie 1847 m. grįžo į tėviškę, gyveno tėvų dvare, kuris stovėjo Kalnaberžėje, Kėdainių apskrityje. Po santuokos pirko Vyžuonų dvarą, Ukmergės apskrityje ir jame apsigyveno.  
1849 m. Edvardas Čapskis buvo išrinktas Kauno gubernijos maršalka, tačiau valdžios jis nebuvo patvirtintas. Edvardas Čapskis aktyviai įsitraukė į visuomeninį gyvenimą. Jis buvo Raseinių apskrities mokyklų globėju, Motiejaus Valančiaus paragintas Vyžuonose uždarė 12 smuklių. 1855 metų rudenį Vilniaus ir Kauno gubernijų bajorams svarstant švietimo sistemos pertvarkymo klausimus, E. Čapskis pasisakė už siūlymą kreiptis į valdžią įsteigti Kauno gubernijoje aukštąją mokyklą ir prašyti, kad mokyklose būtų dėstoma lenkų kalba.

Dėl liberalių pažiūrų nuo 1856 m. buvo sekamas caro imperijos žandarmerijos.

Edvardas Huten-Čapskis dalyvavo 1863 m. sukilime. Buvo sugautas ir areštuotas, patalpintas kalėjime Vilniuje. Kalėjo kartu su Jaroslavu Kosakovskiu. Vėliau Edvardas Čapskis buvo pervežtas į Kauno kalėjimą. Buvo apkaltintas ryšiais su Zigmanto Sierakausko būriu. Nuteistas mirties bausme, tačiau prūsiškajai Čapskių giminei ir E. Čapskio svainiui Pranciškui Čapskiui išrūpinus Prūsijos ir Anglijos karalienių užtarimą, mirties bausmė jam buvo pakeista tremtimi į Sibirą  iki gyvos galvos su visų dvarų konfiskavimu.

1864 m. E.Čapskis gyveno Sibire, Petrovske, vėliau Čitoje, kur tuo metu gyveno ir Sibiro tremtinys profesorius Benediktas Dybovskis. Sibire susitiko ir vėliau ištremtą bičiulį Jaroslavą Kosakovskį. Iš Sibiro Edvardas Huten-Čapskis grįžo 1875 m.

1888 m. Edvardas Huten-Čapskis užrašė prisiminimus ,,Sibiriečio atsiminimai“.

Edvardas Huten-Čapskis mirė 1888 m. sausio 27 d. Naruševičių kaime, netoli Liachavičų, palaidotas Vilniuje, Rasų kapinėse.

## Šaltiniai
Aka Mahadevė

**Aka Mahadevė** (, ) arba ***Mahadevjaka*** – XII a. Pietų Indijos (kanadų) klajojanti poetė, ypač gerbiama šaivistinėje lingajatam doktrinoje.

Jos gimtine laikomas Uduačio kaimas netoli Šivamogos (Karnataka). Pasak hagiografijų, Aka Mahadevė turėjusi būti ištekinta už džainų karaliaus Kaušikos, bet atsisakiusi vedybų ir pasirinkusi klajoklės gyvenimą. Ji klajojusi kaip nuoga asketė, savo vyru ji laikė Šivą. Aka Mahadevė kūrusi devocionalaus (bhaktinio) pobūdžio eiles, skirtas Šivai. Jai priskiriama ~350 tekstų, ilgą laiką gyvavusių kaip liaudies devocionalinė poezija. Aka Mahadevės kūryba laikoma svarbia kanadų literatūros paveldo dalimi.

## Šaltiniai
Giuseppe Achille Bonoldi

**Džiuzepė Achilas Bonoldis** (, 1818 m. Barselona, Ispanija – 1871 m. Paryžius, Prancūzija) – italų dainininkas, fotografas, 1863 m. sukilimo dalyvis.

## Biografija

Džiuzepė Achilas Bonoldis gimė 1818 m. Barselonoje italų šeimoje. Baigė Lozanos universitetą. Turėdamas gražų balsą, mokėsi dainavimo. Atvykęs į Vilnių, dirbo dainavimo mokytoju mergaičių pensione prie Bajorų instituto.

Vilniuje Džiuzepė Bonoldis bendravo su Stanislovu Moniuška, kuris jam sukūrė dainų (Jonteko partiją operos „Halka“ vilnietiškajame variante). Išvertė „Halkos” libretą į italų kalbą.

Kilus 1863 m. sukilimui, Džuzepė Achilas Bonoldis buvo paskirtas į Lietuvos sukilėlių komiteto narius. Vilniuje kartu su kitais sukilėliais jis įrengė nelegalią spaustuvę. 1862 m. pabaigoje jis tapo sukilėlių aukščiausio organo Lietuvoje, t. y. Lietuvos provincijos komiteto nariu. Dž. A.Bonoldis sukilimo vadovybės buvo įgaliotas rūpintis ginklų tiekimu iš užsienio.

Malšinant 1863 m. sukilimą, Dž. A.Bonoldis Nikolajaus Nazimovo nurodymu buvo ištremtas iš Lietuvos ir iš Rusijos imperijos. Nuo 1863 m. gyveno Paryžiuje. 1871 vadovavo Paryžiaus komunos raitelių daliniui.

Džuzepė Achilas Bonoldis žuvo kautynėse 1871 metais Paryžiuje.

## Nuorodos